Document ID: /roh_data/filtered/swiss_laws_in_ROHinterleaved.jsonl.gz/1808

This text was translated from EN into Rumantsch Grischun.

Where there is an intelligence interest or other public interest, the FIS may provide services to other federal and cantonal authorities in the following areas in particular:a. secure transmission;b. transport of goods or persons;c. advice and situation assessment;d. protection and defence against attacks on the information or communications infrastructure or on secrecy. Where there is an intelligence interest, the FIS may also provide the foregoing services to third parties in Switzerland or abroad.

Sch’igl exista in interess d’infurmaziun u in auter interess public, po il SIC furnir prestaziuns a favur d’autras autoritads da la Confederaziun e dals chantuns en spezial en ils suandants secturs:a. transmissiun segira;b. transport da rauba u da persunas;c. cussegliaziun e giudicament da la situaziun;d. protecziun e defensiun d’attatgas sin l’infrastructura d’infurmaziun u da communicaziun u sin il mantegniment dal secret. Sch’igl exista in interess d’infurmaziun, po il SIC furnir talas prestaziuns er a favur da terzas parts en Svizra u a l’exteriur.